gl gl gl es en gl gl ast es pt es gl gl gl gl en ast gl gl es en gl en it fr gl es gl gl gl es pt en en en fr gl gl gl gl gl gl gl gl es gl gl gl gl gl lt es pt en en en gl gl it gl gl pt es gl gl gl gl gl it gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Os premios Manuel Beiras recoñecen un ano máis ás empresas implicadas coa nosa lingua - Nós Televisión
As empresas Leite Noso e Construcións Alvite González e o que fora vicepresidente da Cámara de Comercio Evaristo Rodríguez Carracedo recibirán esta noite os Premios Manuel Beiras
Xa están decididos os gañadores do premio anual Manuel Beiras, que se leva celebrando desde os 2000 e busca recoñecer o esforzo que realizan as empresas de Compostela no proceso de normalización do uso do galego.
A empresa Leite Noso recibe o Premio Manuel Beiras na categoría de nova incorporación ao galego. A distinción está relacionada coa marca comercial “Deleite”, a primeira etiquetada integramente en galego e que, tal e como salienta o xurado, “coloca o noso idioma na mesa de milleiros de fogares cada día”. “Deleite ” demostra que o galego “é o vehículo idóneo para presentar o principal produto do noso sector agrogandeiro e para asocialo á riqueza do patrimonio e ao dinamismo da cultura máis actual”
Na categoría de empresas cun uso continuado do galego, o galardón será para Construcións Alvite González, “por apostar por unha comunicación coidada, coherente e respectuosa coa nosa lingua, facéndoa visible nun ámbito de actividade económica onde habitualmente se agocha para os usos formalizados.
Por último, o xurado acordou conceder a distinción especial do Premio Manuel Beiras a Evaristo Rodríguez Carracedo, avogado compostelán que “como vicepresidente da Cámara de Comercio, foi un dos piares sobre os que se crearon estes galardóns e cuxo impulso e apoio foi fundamental para que superasen a maioría de idade”. Segundo o xurado, Rodríguez Carracedo “foi a voz da conciencia lingüística que cada ano lembrou a importancia do compromiso empresarial coa lingua e a necesidade de converter en feitos as palabras de apoio”.
O xurado dos Premios Manuel Beiras estivo formado polo alcalde, Martiño Noriega; Xavier Freire, en representación da Cámara de Comercio; Beatriz Corral, en representación da Secretaría Xeral de Política Lingüística; Miguel López Crespo, en representación da Unión de Consumidores de Galicia; Belén Regueira no nome do Colexio Profesional de Xornalistas de Galicia; María Traveso, no nome da Mesa pola Normalización Lingüística, e os representantes das empresas premiadas na pasada edición dos galardóns.
Distinción de Acisclo Manzano
Os galardoados recibirán unha distinción consistente nunha escultura creada polo artista Acisclo Manzano. Poderán amosar nos seus establecementos a posesión deste premio como unha garantía máis de que respectan o idioma galego. O nome do Premio Manuel Beiras é unha homenaxe a este galeguista polo seu apoio á lingua, ademais de pola súa actividade como comerciante compostelán. Recibiu a Medalla de Ouro da cidade pola súa contribución cultural, un exemplo de compromiso colectivo dende o sector socioeconómico
Artigo anteriorTris Tras (Sabela OT), gallego o portugués?
Seguinte artigoEva Solla sobre a crise de En Marea: “Quen dirixe en Marea non quere eleccións”
ARTIGOS RELACIONADOSMÁIS DO AUTOR
Galego de Todo o Mundo
Vogais abertas e fechadas no galego, em crise?
Parabéns ás premiadas nos III Premios Mil Primaveras da CTNL
Pensatermos, un novo xogo para fomentar o uso do galego
A Mesa esixe que o Estado deixe de reproducir prexuízos contra o galego
A Mesa convoca unha mobilización contra a exclusión do galego polo Ministerio
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.